
	Til medlemmene i programrådet for Masterprogrammet  i utdanningsledelse


Dato: 12.10.2018
REFERAST FRA MØTET I programRÅDET for masterPROGRAMMET i Utdannings​​ledelse

Tirsdag 18. september kl. 15.00, rom 232 i Helga Engs hus på Blindern.
Til stede:

Jorunn Møller

Kirsten Sivesind

Eline Wiese

Yngvild Ziener Nilsen

Ann Elisabeth Gunnulfsen

Knut Jørgen Kopperud

Hans-Marius Christensen

Sarah Beate Klingseid

Ruth Jensen (observatør og referent)

Det ble informert om at Annika Nordlund som er rektor ved Nesodden videregående skole går inn som vara for Hans-Marius Christensen da Jorunn Lunde Jenssen har gått av. Ruth Jensen overtar som leder av faggruppa i utdanningsledelse fra og med 1. januar 2019. Dette betyr at hun også overtar rollen som leder av Programrådet for Masterprogrammet i utdanningsledelse fra samme dato. Hun deltok i dette møtet som observatør og referent.

Sak 01/18

Referatet fra forrige møte ble godkjent.
Sak 02/18

Revisjon av emnebeskrivelser på Masterprogrammet i utdanningsledelse.

Det ble redegjort for hvilke revisjoner som er foreslått av faggruppen i utdanningsledelse. Noen av endringene gjelder alle emner som er revidert. Deltakelse på samlinger foreslått endret fra 80 % av obligatoriske samlinger til 75 %. Programrådet gav tilslutning til denne endringen. Programrådet diskuterte formuleringer i malen for emnebeskrivelser. Malen følger kvalifikasjonsrammeverket, så det bes ikke om endringer av malen. 
Det kom innspill om at emnebeskrivelsen for UTLED4111 ikke fanger godt nok opp det som står under «kort om emnet» i videre utdyping når det gjelder kunnskapsmål. Det som står om «strukturelle og kulturelle trekk» revideres i tråd med anbefalingene.

Instituttet ønsker å opprette emnet UTLED4225.  Emnet vil være valgfritt for studenter på masterprogrammets andre år og erstatte 10 stp av emnet UTLED4220. Programrådet stilte seg positiv til det nye emnet både når det gjelder innhold og arbeidsform. Det er stort behov for dette emnet blant skoleledere og det vil høyst sannsynlig bli mange som ønsker å ta emnet. Programrådet foreslår at det i tillegg til dette emnet arbeides med opprettelse av en frittstående variant av emnet som tilbys uavhengig av masterprogrammet men med samme opptakskrav. 
Det ble foreslått noen mindre endringer i emnebeskrivelsen.

Sak 03/18
Innpasningsemnet UTLED4224. Foreløpige erfaringer og forslag til videre gjennomføring.
Det ble informert om erfaringer fra gjennomføring av UTLED4224, innpasningsemnet for studenter som har fullført veilederutdanningen ved ILS. I 2017 begynte 10 studenter med bakgrunn fra VEIL på masterprogrammet og i 2018 begynte 3 studenter. Basert på studentenes erfaringer i studieåret 2017 ble det gjort noen endringer i gjennomføring og pensumlitteratur for 2018. Det ble arrangert to dagers (á 4 timer) introduksjon til Masterprogrammet før UTLED4220 hadde oppstartsamling. Dermed ble det enklere å skape god tilhørighet for studentene med VEIL-bakgrunn. I tillegg fikk disse studentene en mindre økning i pensumlitteraturen. Endringen er blitt positivt mottatt av studentene. Det ble gitt tilslutning til at emnet prøves ut ett år til før det tas stilling til en eventuell endelig godkjenning av innpasningsordningen.

Sak 04/18
Periodisk evaluering av masterprogrammet
Det ble informert om hvilke tiltak faggruppen i utdanningsledelse planlegger i denne sammenhengen. Det vil bli utviklet læringsressurser som setter et kritisk søkelys på IKT i utdanning. Det vil også videreutvikles temaer som «ledelse i teknologitette omgivelser/ledelse i en digital skole» og ledelse i en flerkulturell kontekst» om del av seminarvirksomheten. Det planlegges å videreføre samarbeid med rektorutdanningen i andre land, blant annet gjennom søknad om nytt Erasmus-prosjekt. Studielitteraturen revideres fortløpende.

Sak 05/18
Midtveisvurdering av UTLED4111 og UTLED4220

Det er gjennomgående svært gode tilbakemeldinger fra studentene. Evalueringene inneholder også punkter som faggruppen må se mer på. Dette gjelder blant annet at målgruppen for programmet bør klargjøres. Enkelte har nevnt at barnehageperspektivet mangler. Gruppedanning i emnet UTLED4220 har vært enn gjennomgående utfordring da de fleste som fortsetter videre fra UTLED4111, gjerne vil fortsette i samme grupper. Samtidig må det tas hensyn til at det kommer mange studenter fra blant annet Rektorutdanningen, og at det er fint å blande disse studentgruppene. Programrådet anbefaler at de faglig ansvarlige setter sammen grupper, gjerne med geografi som kriterium. Det kan også være hensiktsmessig med heterogene grupper med tanke på studiebakgrunn.

Sak 05/18
Midtveisvurdering av RU

Midtveisevalueringer er sendt til Utdanningsdirektoratet. Tilbakemeldingene fra studentene er gjennomgående gode.

Sak 06/18
Om kvalitetssikring av undervisningen i UTLED, RU og VEIL

Det er utarbeidet sensorveiledninger for alle emner og disse er gjeldende fra i høst. Faggruppen i utdanningsledelse arbeider jevnlig med å kvalitetssikre undervisningen innen og på tvers av emner og programmer. Det er laget et årshjul som viser når bestemte tema skal settes på dagsorden.

Sak 07/18
Eventuelt

Det var ingen saker til eventuelt.

